CELEX: 32001R2396
Language: ro
Date: 2001-12-07 00:00:00
Title: Regulamentul (CE) nr. 2396/2001 al Comisiei din 7 decembrie 2001 de stabilire a standardului de comercializare aplicabil prazului

03/Volumul 40
            
            
               RO
            
            
               Jurnalul Ofícial al Uniunii Europene
            
            
               59
            
         32001R2396
   
               L 325/11
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 2396/2001 AL COMISIEI
   
   din 7 decembrie 2001
   de stabilire a standardului de comercializare aplicabil prazului
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2200/96 al Consiliului din 28 octombrie 1996 privind organizarea comună a pieței în sectorul fructelor și legumelor (1), astfel cum a fost modificat ultima dată prin Regulamentul (CE) nr. 911/2001 (2) al Comisiei, în special articolul 2 alineatul (2),
   întrucât:
   
               (1)
            
            
               În conformitate cu anexa I la Regulamentul (CE) nr. 2200/96, standardele pentru praz au fost adoptate prin Regulamentul (CEE) nr. 1076/89 (3) al Comisiei, astfel cum a fost modificat ultima dată prin Regulamentul (CE) nr. 888/97 (4).
            
         
               (2)
            
            
               În interesul păstrării transparenței pe piața mondială, ar trebui luat în considerare standardul pentru praz recomandat de grupul de lucru pentru standardizarea produselor perisabile și dezvoltarea calității al Comisiei Economice pentru Europa a Organizației Națiunilor Unite (CEE/ONU). De asemenea, este de dorit să se permită toleranțe mai mari pentru prazul timpuriu din categoria I. În consecință, este necesar să se elimine Regulamentul (CEE) nr. 1076/89 și să se înlocuiască cu un nou regulament de stabilire a standardelor care să ia în considerare acești factori.
            
         
               (3)
            
            
               Aplicarea acestor standarde ar trebui să elimine produsele de calitate nesatisfăcătoare de pe piață, să aducă producția la nivelul cerințelor consumatorilor și să faciliteze comerțul bazat pe concurență loială, ajutând prin aceasta la îmbunătățirea profitabilității.
            
         
               (4)
            
            
               Standardele se aplică în toate etapele de comercializare. Transportul pe distanțe mari, depozitarea pe o anumită perioadă de timp și diferitele prelucrări pe care le suportă produsele pot determina un anumit grad de deteriorare din caua dezvoltării biologice a produselor sau a caracterului lor perisabil. O astfel de deteriorare ar trebui luată în considerare în momentul aplicării standardului în etapele de comercializare ulterioare expedierii.
            
         
               (5)
            
            
               Măsurile prevăzute de prezentul regulament sunt conforme cu avizul Comitetului de gestionare a fructelor și legumelor proaspete,
            
         ADOPTĂ PREZENTUL REGULAMENT:
   Articolul 1
   Standardul comercial pentru prazul care intră sub incidența codului NC 0703 90 00 este cel prevăzut de anexă.
   Standardul se aplică în toate etapele de comercializare în conformitate cu condițiile stabilite de Regulamentul (CE) nr. 2200/96.
   Cu toate acestea, în etapele ulterioare expedierii, produsele pot prezenta, față de cerințele standardului, o ușoară lipsă de prospețime și turgescență, precum și o ușoară deteriorare cauzată de dezvoltarea și caracterul lor perisabil.
   Articolul 2
   Regulamentul (CEE) nr. 1076/89 se abrogă.
   Articolul 3
   Regulamentul intră în vigoare în a șaptea zi de la data publicării în Jurnalul Oficial al Comunităților Europene.
   
   Se aplică de la 1 martie 2002.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 decembrie 2001.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 297, 21.11.1996, p. 1.
   
      (2)  JO L 129, 11.5.2001, p. 3.
   
      (3)  JO L 114, 27.4.1989, p. 14.
   
      (4)  JO L 126, 17.5.1997, p. 11.
   ANEXĂ
   STANDARD PENTRU PRAZ
   I.   DEFINIȚIA PRODUSULUI
   Prezentul standard se aplică prazului din soiurile (cultivarii) cultivate din Allium porrum L. pentru a fi livrat consumatorului în stare proaspătă, prazul destinat prelucrării industriale fiind exclus.
   II.   DISPOZIȚII PRIVIND CALITATEA
   Scopul standardului este de a defini cerințele de calitate pentru praz, după pregătire și ambalare.
   A.   Cerințe minime
   În toate categoriile, în virtutea dispozițiilor speciale pentru fiecare categorie și a toleranțelor permise, prazul trebuie să fie:
   
               —
            
            
               intact (această cerință nu se aplică, totuși, la rădăcini și capete de frunze care pot fi tăiate);
            
         
               —
            
            
               sănătos; produsele afectate de putrezire sau deteriorare astfel încât să le facă necorespunzătoare consumului se exclud;
            
         
               —
            
            
               curat, practic lipsit de orice urme vizibile străine; cu toate acestea, rădăcinile pot avea pământ pe ele;
            
         
               —
            
            
               proaspăt în aparență, prin îndepărtarea frunzelor ofilite sau veștejite;
            
         
               —
            
            
               practic lipsit de dăunători;
            
         
               —
            
            
               practic lipsit de stricăciuni cauzate de dăunători;
            
         
               —
            
            
               din care nu curg semințe;
            
         
               —
            
            
               lipsit de umezeală externă anormală, de exemplu „uscat” corespunzător dacă a fost spălat;
            
         
               —
            
            
               lipsit de orice miros și/sau gust străin.
            
         În cazul tăierii frunzelor, acestea trebuie tăiate cu grijă.
   Dezvoltarea și starea prazului trebuie să fie astfel încât să îi permită:
   
               —
            
            
               să reziste la transport și manevrare și
            
         
               —
            
            
               să sosească în condiții satisfăcătoare la locul de destinație.
            
         B.   Clasificarea
   Prazul este clasificat în două categorii definite mai jos:
   
               (i)
            
            
               
                  Categoria I
               
               Prazul din această categorie trebuie să fie de bună calitate. Acesta trebuie să fie caracteristic soiului sau tipului comercial.
               Partea de culoare albă spre alb-verzui a prazului trebuie să reprezinte cel puțin o treime din lungimea totală sau jumătate din partea acoperită. Totuși, la prazul timpuriu (1), partea de culoare albă spre alb verzui trebuie să reprezinte cel puțin un sfert din lungimea totală sau o treime din partea acoperită.
               Cu toate acestea, următoarele defecte minore pot fi permise cu condiția ca acestea să nu afecteze aspectul general al produselor, calitatea, menținerea calității și prezentarea în pachet:
               
                           —
                        
                        
                           defecte minore superficiale;
                        
                     
                           —
                        
                        
                           deteriorări ușoare cauzate de viermi pe frunze, dar nu în altă parte;
                        
                     
                           —
                        
                        
                           ușoare urme de pământ în coadă.
                        
                     
         
               (ii)
            
            
               
                  Categoria II
               
               Această categorie include prazul care nu se califică pentru includerea în categoria I, dar îndeplinește cerințele minime menționate anterior.
               Partea de culoare albă către alb-verzui a prazului trebuie să reprezinte cel puțin un sfert din lungimea totală sau o treime din partea acoperită.
               Următoarele defecte pot fi permise cu condiția ca prazul să-și păstreze caracteristicile esențiale cu privire la calitate, menținerea calității și prezentare:
               
                           —
                        
                        
                           o tulpină slab înflorită, cu condiția să fie cuprinsă în partea acoperită;
                        
                     
                           —
                        
                        
                           zgârieturi minore, stricăciuni cauzate de viermi sau slabe urme de rugină pe frunze, dar nu în altă parte;
                        
                     
                           —
                        
                        
                           defecte minore de culoare;
                        
                     
                           —
                        
                        
                           urme de pământ în coadă.
                        
                     
         III.   DISPOZIȚII PRIVIND CALIBRAREA
   Calibrul este stabilit de diametrul măsurat la unghiuri drepte pe axa longitudinală deasupra umflăturii gâtului.
   Diametrul minim este stabilit la 8 mm pentru prazul timpuriu și la 10 mm pentru celelalte tipuri de praz.
   Pentru categoria I, diametrul celui mai mare praz din aceeași legătură sau pachet nu trebuie să fie mai mare decât dublul diametrului prazului celui mai mic.
   IV.   DISPOZIȚII PRIVIND TOLERANȚELE
   Toleranțele cu privire la calitate și mărime sunt permise în fiecare pachet sau fiecare legătură pentru prazul prezentat neambalat, pentru produsele care nu îndeplinesc cerințele categoriei indicate.
   A.   Toleranțe la calitate
   
               (i)
            
            
               
                  Categoria I
               
               Pentru prazul timpuriu, 10 % din numărul sau greutatea prazului care prezintă o tulpină slab înflorită cuprinsă în interiorul părții acoperite și 10 % din prazul care nu corespunde cerințelor categoriei din alte motive, dar întrunește cerințele categoriei II sau, în mod excepțional, se încadrează în toleranțele acelei categorii.
               Pentru alte tipuri de praz, 10 % din numărul sau greutatea prazului care nu corespunde cerințelor categoriei, dar întrunește cerințele categoriei II sau, în mod excepțional, se încadrează în toleranțele acelei categorii.
            
         
               (ii)
            
            
               
                  Categoria II
               
               10 % din numărul sau greutatea prazului care nu îndeplinește nici cerințele categoriei, nici cerințele minime, cu excepția produselor afectate de putrezire, zgârieturi vizibile sau orice alte deteriorări care îl fac necorespunzător pentru consum.
            
         B.   Toleranțele de calibru
   Pentru toate categoriile: 10 % din numărul sau greutatea prazului care nu îndeplinește cerința privind diametrul minim și, în cazul prazului din categoria I, cerința de uniformitate.
   V.   DISPOZIȚII PRIVIND PREZENTAREA
   A.   Uniformitate
   Conținutul fiecărui pachet sau al fiecărei legături din același pachet trebuie să fie uniform și să conțină numai prazul de aceeași origine, soi sau tip comercial, calitate și calibru (atunci când acest criteriu de uniformitate este prescris), și, în mod considerabil, același grad de dezvoltare și culoare.
   Partea vizibilă a conținutului pachetului sau legăturii trebuie să fie reprezentativă pentru întregul conținut.
   B.   Ambalare
   Prazul trebuie să fie ambalat astfel încât să protejeze produsele în mod corespunzător.
   Materialele utilizate în pachet trebuie să fie noi, curate și de o așa calitate încât să se evite cauzarea oricăror deteriorări externe sau interne a produsului. Utilizarea materialelor, în special hârtia sau timbrele, care poartă mențiuni comerciale, este permisă cu condiția ca tipărirea sau etichetarea să fie făcută cu cerneală sau lipici netoxice.
   Pachetele sau legăturile pentru produsele prezentate neambalate nu trebuie să conțină materiale străine.
   C.   Prezentare
   Prazul trebuie prezentat după cum urmează:
   
               —
            
            
               aranjat în mod egal în pachet;
            
         
               —
            
            
               în legături, fie că sunt sau nu într-un pachet.
            
         Legăturile din fiecare pachet ar trebui să fie practic uniforme.
   VI.   DISPOZIȚII PRIVIND MARCAREA
   Fiecare pachet sau fiecare legătură prezentată în vrac trebuie să poarte următoarele detalii în litere grupate pe aceeași parte, numai pentru produsele prezentate într-un pachet, marcate lizibil și permanent, și vizibile din exterior.
   
               A.
            
            
               
                  Identificare
               
               Ambalator și/sau expeditor: numele și adresa sau codul de marcă emis sau acceptat oficial. Cu toate acestea, în cazul în care se utilizează un cod, referința „Ambalator și/sau expeditor (sau prescurtările echivalente)” trebuie indicată în imediata apropriere a codului de marcă.
            
         
               B.
            
            
               
                  Natura produselor
               
               
                           —
                        
                        
                           „Praz” în cazul în care conținutul nu este vizibil din exterior;
                        
                     
                           —
                        
                        
                           „Praz timpuriu”, după caz.
                        
                     
         
               C.
            
            
               
                  Originea produselor
               
               
                           —
                        
                        
                           Țara de origine și, în mod opțional, districtul în care au crescut sau denumirea locului național, regional sau local.
                        
                     
         
               D.
            
            
               
                  Specificații comerciale
               
               
                           —
                        
                        
                           Categoria;
                        
                     
                           —
                        
                        
                           Numărul de legături (pentru prazul ambalat în legături sau prezentat într-un pachet).
                        
                     
         
               E.
            
            
               
                  Marca de control oficială (opțional)
               
               Pentru prazul transportat în vrac și încărcat direct într-un mijloc de transport, caracteristicile prevăzute la alineatul VI sunt menționate într-un document care însoțește bunurile sau prezentate într-un aviz amplasat într-o poziție distinctă în interiorul mijlocului de transport.
            
         
      (1)  Praz semănat direct, netransplantat, cules iarna târziu până vara devreme.